PMIndiaData/PMIndiaSum huggingface dataset:
মহাকাশের শান্তিপূর্ণ ব্যবহারে সহযোগিতা গড়ে তুলতে ভারত ও ওমানের মধ্যে সমঝোতাপত্র স্বাক্ষরে মন্ত্রিসভার অনুমোদন

মহাকাশের শান্তিপূর্ণ ব্যবহারের লক্ষ্যে সহযোগিতা গড়ে তুলতে গত ফেব্রুয়ারি মাসে ম্যাসকটে ভারতের মহাকাশ গবেষণা সংস্থা (ইসরো) ও ওমানের পরিবহণ ও যোগাযোগ মন্ত্রকের মধ্যে সমঝোতাপত্র স্বাক্ষরিত হয়। কেন্দ্রীয় মন্ত্রিসভার বুধবারের (৬ জুন) বৈঠকে এ সম্পর্কে প্রধানমন্ত্রীকে অবহিত করা হয়। এই সমঝোতা স্বাক্ষরের ফলে মহাকাশ বিজ্ঞান, প্রযুক্তি ও তার প্রয়োগ, রিমোর্ট সেনসিং, স্যাটেলাইট-ভিত্তিক দিকনির্দেশ, মহাকাশ বিজ্ঞান ও গ্রহ সংক্রান্ত অনুসন্ধান, মহাকাশ যান ও মহাকাশ ব্যবস্থার ব্যবহার প্রভৃতি ক্ষেত্রে দু’দেশের মধ্যে সহযোগিতা গড়ে উঠবে। সমঝোতা অনুযায়ী দু’দেশের প্রতিনিধিদের নিয়ে একটি যৌথ কর্মগোষ্ঠী গঠন করা হয়। এই কর্মীগোষ্ঠী সমঝোতা রূপায়ণের সময়সীমা ও পন্থাপদ্ধতি খুঁজে বের করে পরবর্তী কর্মপরিকল্পনা চূড়ান্ত করবে। মানবজাতির স্বার্থে মহাকাশ প্রযুক্তির প্রয়োগের ক্ষেত্রে এই সমঝোতা যৌথ কর্মসূচি গ্রহণে সাহায্য করবে। এর ফলে, দেশের সব শ্রেণীর মানুষজন ও অঞ্চল উপকৃত হবে।
প্যারালিম্পিক্স গেমসে ব্যাডমিন্টনে প্রমোদ ভগতের স্বর্ণ পদক জয়ে প্রধানমন্ত্রীর অভিনন্দন

নতুনদিল্লি, ৪ঠা সেপ্টেম্বর, ২০২১ প্রধানমন্ত্রী শ্রী নরেন্দ্র মোদী টোকিও প্যারালিম্পিক্স গেমসে ব্যাডমিন্টনে স্বর্ণ পদক জেতায় প্রমোদ ভগতকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন; “ প্রমোদ ভগত সারা দেশের মন জয় করেছেন। তিনি এমন এক চ্যাম্পিয়ান যার সাফল্য লক্ষ লক্ষ মানুষকে অনুপ্রাণিত করবে। তাঁর সংকল্প ও নিষ্ঠার পরিচয় আমরা পেয়েছি। ব্যাডমিন্টনে সোনা জেতায় তাঁকে অভিনন্দন। তাঁর সফল ভবিষ্যৎ কামনা করি। @PramodBhagat83" /
আত্মনির্ভর ভারত রোজগার যোজনার আওতায় নিবন্ধীকরণের শেষ তারিখ ৩০ জুন থেকে বাড়িয়ে ২০২২এর ৩১ মার্চ পর্যন্ত করার প্রস্তাবে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আত্মনির্ভর ভারত রোজগার যোজনার (এবিআরওয়াই)আওতায় নাম নিবন্ধীকরণের শেষ দিন ৩০ জুন থেকে বাড়িয়ে ২০২২এর ৩১ মার্চ পর্যন্ত করা হয়েছে। এর ফলে সংগঠিত ক্ষেত্রে ৭১ লক্ষ ৮০ হাজার কর্মসংস্থান সৃষ্টি হবে। এর আগে ৫৮ লক্ষ ৫০ হাজার কর্মসংস্থান তৈরির জন্য এই পরিকল্পনা করা হয়েছিল। ১৮ই জুনের হিসেব অনুযায়ী এবিআরওয়াই-এর আওতায় ৭৯,৫৭৭ টি সংস্থার ২১ লক্ষ ৪২ হাজার সুবিধাভোগীকে মোট ৯০২ কোটি টাকা দেওয়া হয়েছে। সময়সীমা বৃদ্ধির ফলে এই প্রকল্পে ব্যয়ের পরিমাণ বেড়ে দাঁড়াবে ২২,০৯৮ কোটি টাকা। যেসব সংস্থা কর্মচারী ভবিষ্যনিধি সংগঠনের নথিভুক্ত, যদি ওই সংস্থাগুলি আরও বেশি কর্মী নিয়োগ করে তাহলে সেইসব সংস্থার আর্থিক বোঝা কমবে। এবিআরওয়াই-এর আওতায় যেসব সংস্থা কর্মচারী ভবিষ্যনিধি সংগঠনে নথিভুক্ত সেইসব সংস্থায়, যাঁদের মাসিক বেতন ১৫ হাজার টাকার নিচে তাঁরা উপকৃত হবেন। কারণ, এ ধরণের সংস্থাগুলিতে যাঁরা ২০২০র পয়লা মার্চ থেকে ৩০ সেপ্টেম্বরের মধ্যে কাজ হারিয়েছিলেন তাঁরা কাজ ফিরে পেলে তাঁদের এই যোজনার মাধ্যমে সাহায্য করা হবে। কেন্দ্রীয় সরকার কর্মচারী ভবিষ্যনিধি তহবিলের জন্য প্রয়োজনীয় অর্থের সংস্থান করবে। তবে সংশ্লিষ্ট সংস্থাটি কর্মীসংখ্যার ওপর ভিত্তি প্রয়োজনীয় সিদ্ধান্ত নেওয়া হবে। ছোট সংস্থায় কর্মচারী এবং নিয়োগকর্তার প্রদেয় প্রভিডেন্ট ফান্ডের মোট ২৪ শতাংশ অর্থ সরকার দেবে। আর যেসব সংস্থায় কর্মীসংখ্যা বেশি সেখানে শুধুমাত্র কর্মচারীর প্রভিডেন্ট ফান্ডে প্রদেয় ১২ শতাংশ অর্থ সরকার দেবে। কোভিড পরবর্তী সময়ে দেশের অর্থনীতির পুনরুদ্ধার এবং সংগঠিত ক্ষেত্রে কর্মসংস্থান সৃষ্টি করতে আত্মনির্ভর ভারত অভিযান ৩.০-এ এবিআরওয়াই ঘোষিত হয়েছিল। নিম্ন আয়ের কর্মচারী, যেসমস্ত ছোট সংস্থা কোভিডের কারণে সংকটের সম্মুখীন হয়েছিল, তাদের সাহায্য করতেই এই উদ্যোগ।
উত্তর প্রদেশের মুখ্যমন্ত্রী প্রধানমন্ত্রী জাতীয় ত্রাণ তহবিলে পাঁচ কোটিটাকা দান করলেন

উত্তর প্রদেশের মুখ্যমন্ত্রী যোগী আদিত্যনাথ প্রধানমন্ত্রী ত্রাণ তহবিলেপাঁচ কোটি টাকা দান করলেন। আজ তিনি নতুন দিল্লিতে নরেন্দ্র মোদীর সঙ্গে সাক্ষাৎকরে পাঁচ কোটি টাকার ঐ সংক্রান্ত চেকটি তাঁর হাতে তুলে দেন। পাঁচ কোটি টাকার ঐ চেকরাজ্যের মুখ্যমন্ত্রী ত্রাণ তহবিল থেকে প্রধানমন্ত্রী জাতীয় ত্রাণ তহবিলে দেওয়াহয়েছে ঘুর্ণিঝড় বিধ্বস্ত লাক্ষ্মাদ্বীপ এবং অন্যান্য রাজ্যের জন্য। ……
প্রধানমন্ত্রী গলফ খেলোয়াড় অদিতি অশোকের ক্রীড়া নৈপুণ্য ও দৃঢ়তার প্রশংসা করেছেন

নয়াদিল্লি, ০৭ অগাস্ট, ২০২১ প্রধানমন্ত্রী শ্রী নরেন্দ্র মোদী অলিম্পিকে অসাধারণ ক্রীড়া নৈপুণ্য প্রদর্শন ও মানসিক দৃঢ়তার জন্য গলফ্ খেলোয়াড় অদিতি অশোকের প্রশংসা করেছেন। এক ট্যুইটে প্রধানমন্ত্রী বলেছেন, “দারুণ খেলা দেখিয়েছেন @aditigolf ! আপনি #tokyo2020’তে অসাধারণ ক্রীড়া নৈপুণ্য ও দৃঢ়তা দেখিয়েছেন। খুব অল্পের জন্য পদক হাতছাড়া হলেও আপনি যে ক্রীড়া নৈপুণ্য দেখিয়েছেন, তা কোনও ভারতীয় থেকে কম নয়। এমনকি, আপনি অন্যদের কাছে দৃষ্টান্ত হয়ে উঠেছেন। আপনার ভবিষ্যৎ প্রচেষ্টায় শুভ কামনা জানাই”।
প্রধানমন্ত্রী শ্রী নরেন্দ্র মোদীর স্টকহোম সফর  :  স্বাক্ষরিত মউ ও চুক্তির একটি তালিকা

প্রধানমন্ত্রী শ্রী নরেন্দ্র মোদীর স্টকহোম সফরকালে (১৬-১৭ এপ্রিল, ২০১৮) ভারতের সঙ্গে সুইডেন, ডেনমার্ক এবং আইসল্যান্ডের যে সমস্ত বিষয়ে মউ ও চুক্তি স্বাক্ষরিত হয়েছে তার একটি তালিকা এখানে দেওয়া হ’ল : সুইডেনের সঙ্গে স্বাক্ষরিত মউ/চুক্তি এক নিরন্তর ভবিষ্যতের লক্ষ্যে ভারত-সুইডেন অংশীদারিত্ব প্রসঙ্গে যৌথ ঘোষণা। এটি স্বাক্ষরিত হয় ভারতের বিজ্ঞান ও প্রযুক্তি মন্ত্রক এবং সুইডেনের শিল্প ও উদ্ভাবন বিষয়ক মন্ত্রকের মধ্যে। ভারত ও ডেনমার্কের মধ্যে স্বাক্ষরিত মউ/চুক্তি ভারতের আবাসন এবং নগরায়ন মন্ত্রকের সঙ্গে ডেনমার্কের শিল্প-বাণিজ্য ও অর্থ বিষয়ক মন্ত্রকের স্মার্ট ও নিরন্তর নগরোন্নয়ন সম্পর্কিত এক সহযোগিতা চুক্তি। ভারতের কৃষি ও কৃষক কল্যাণ মন্ত্রকের পশুপালন, দুগ্ধোৎপাদন ও মৎস্যচাষ বিষয়ক দপ্তরের সঙ্গে ডেনমার্কের খাদ্য ও পরিবেশ মন্ত্রকের পশু চিকিৎসা ও খাদ্য ব্যবস্থাপনা সম্পর্কিত দপ্তরের সহযোগিতা চুক্তি। ভারতের খাদ্য নিরাপত্তা ও গুণগত মান নির্ণায়ক কর্তৃপক্ষ এবং ডেনমার্কের পশু চিকিৎসা ও খাদ্য ব্যবস্থাপনা দপ্তরের মধ্যে স্বাক্ষরিত খাদ্য নিরাপত্তা ক্ষেত্রে সহযোগিতা প্রসার সম্পর্কিত মউ। ভারতীয় কৃষি গবেষণা পরিষদ ও ডেনমার্কের কোপেন হেগেন বিশ্ববিদ্যালয়ের বিজ্ঞান সংক্রান্ত পঠন-পাঠন দপ্তরের মধ্যে কৃষি শিক্ষা ও গবেষণা সম্পর্কিত সহযোগিতা চুক্তি। ভারত ও আইসল্যান্ডের মধ্যে স্বাক্ষরিত মউ/চুক্তি ভারতীয় সাংস্কৃতিক সম্পর্ক পরিষদ এবং আইসল্যান্ড বিশ্ববিদ্যালয়ের মধ্যে হিন্দি ভাষার জন্য আইসিসিআর অধ্যাপকের পদ সৃষ্টি সম্পর্কিত মউ। …
অতিরিক্তবাজেট সম্পদ সংগ্রহের সিদ্ধান্ত কেন্দ্রীয় মন্ত্রিসভার বৈঠকে

প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ ২০১৬-১৭অর্থ বছরে ৩১৩০০ কোটি টাকা আদায়ের প্রস্তাবটিতে অনুমোদন দেওয়া হয়। এ ছাড়াও,পরিকাঠামো খাতে অতিরিক্ত বাজেট সম্পদ হিসেবে ১৬৩০০ কোটি টাকা ব্যয় পুষিয়ে দেওয়ারপ্রস্তাবটিও আজ সম্মতি লাভ করে কেন্দ্রীয় মন্ত্রিসভার। ৩১ হাজার৩০০ কোটি টাকার অতিরিক্ত বাজেট সম্পদ সংগৃহীত হবে পাওয়ার ফিন্যান্স কর্পোরেশন (পিএফ সি), ইন্ডিয়ান রিনিউয়েবল এনার্জি ডেভেলপমেন্ট এজেন্সি (আই আর ই ডি এ),ইনল্যান্ড ওয়াটার ওয়েজ অথরিটি অফ ইন্ডিয়া (আই ডব্ল্যু এ আই) এবং ন্যাবার্ড-এরমাধ্যমে। পরিকাঠামোখাতে সরকারি ব্যয়ের মাত্রা বাড়াতে এই বিশেষ উদ্যোগ নিরন্তর উন্নয়ন প্রক্রিয়ারবিষয়টিকে উৎসাহিত করবে বলেই আশা করা হচ্ছে।
কুমার চৌকিতে সক্রিয়ভাবে দায়িত্বপ্রাপ্ত প্রথম মহিলা আধিকারিক ক্যাপ্টেন শিবা চৌহানের প্রশংসা করেছেন প্রধানমন্ত্রী

নয়াদিল্লি, ০৪ জানুয়ারি, ২০২৩ প্রধানমন্ত্রী শ্রী নরেন্দ্র মোদী ফায়ার অ্যান্ড ফিউরি সেপার্স-এর ক্যাপ্টেন শিবা চৌহানের প্রশংসা করেছেন। তিনি কঠোর প্রশিক্ষণ সম্পূর্ণ করে পৃথিবীর সবচেয়ে উঁচু যুদ্ধক্ষেত্র সিয়াচিনের কুমার চৌকিতে সক্রিয়ভাবে দায়িত্বপ্রাপ্ত প্রথম মহিলা আধিকারিক। প্রধানমন্ত্রী ফায়ার অ্যান্ড ফিউরি সেপার্স-এর একটি পোস্টের জবাবে ট্যুইট করে বলেছেন; “ভারতীয় নারী শক্তির উদ্যমের পরিচায়ক এই ঘটনা সকল ভারতীয়কে গর্বিত করছে।”
মৃত্তিকা স্বাস্থ্য কার্ড প্রকল্পে’র সূচনা এবং কৃষি কর্মন পুরস্কার প্রদান করলেন প্রধানমন্ত্রী

নয়াদিল্লি , ১৯ ফেব্রুয়ারি , ২০১৫ প্রধানমন্ত্রী শ্রী নরেন্দ্র মোদী উৎপাদনশীলতা বাড়াতে ও আরও সমৃদ্ধি নিয়ে আসতে দেশ জুড়ে কৃষিক্ষেত্রে মাটির গুণগত মানের ওপর বিশেষ নজর দেওয়ার আহ্বান জানিয়েছেন। রাজস্থানের সুরতগড় থেকে কেন্দ্রীয় সরকারের দেশব্যাপী `মৃত্তিকা স্বাস্থ্য কার্ড প্রকল্প`-এর সূচনা করে তিনি ভাষণ দিচ্ছিলেন। দারিদ্র্য দূরীকরণের ক্ষেত্রে কৃষিকে তিনি প্রধান চাবিকাঠি হিসেবে বর্ণনা করেন। `বন্দে মাতরম` গানটির কথা উল্লেখ করে প্রধানমন্ত্রী বলেন, প্রকৃতপক্ষে `সুজলা, সুফলা` চাষের জমির সাফল্য অর্জনে মাটির পরিচর্যা প্রয়োজন। মৃত্তিকা স্বাস্থ্য কার্ড প্রকল্পটি সুজলা, সুফলা চাষের জমির স্বপ্ন পূরণের লক্ষ্যে একটি পদক্ষেপ বলে তিনি মন্তব্য করেন। নিয়মিত মাটির স্বাস্থ্য পরীক্ষার আহ্বান জানিয়ে প্রধানমন্ত্রী বলেন, এক শ্রেণীর নতুন শিল্পোদ্যোগীরা ছোট শহরেও মাটি পরীক্ষার ব্যবস্থা গড়ে তুলতে পারেন। প্রধানমন্ত্রী বলেন, মৃত্তিকা স্বাস্থ্য কার্ড এবং সম্প্রতি শুরু হওয়া `বেটি বাঁচাও, বেটি পড়াও`-এর মতো প্রকল্পগুলি গোটা দেশের জন্যই যথেষ্ট প্রাসঙ্গিক। তাই, তিনি সম্প্রতি হরিয়ানায় `বেটি বাঁচাও, বেটি পড়াও` প্রকল্পের সূচনা করেছেন এবং এখন রাজস্থানে `মৃত্তিকা স্বাস্থ্য কার্ড প্রকল্প`টির সূচনা করছেন। তিনি বলেন, `কন্যা ও ধরিত্রী` উভয়কেই রক্ষা করা খুবই গুরুত্বপূর্ণ। জলের গুরুত্ব প্রসঙ্গে প্রধানমন্ত্রী বলেন, বিচক্ষণতার সঙ্গে জলের ব্যবহার প্রয়োজন এবং এক ফোঁটাও নষ্ট করা উচিত নয়। তিনি বলেন, জলের সুপ্রতুলতা ও ঘাটতি দুটোই সমান বিপজ্জনক আর তাই, ভালো কৃষিকাজের চাবিকাঠি হল `বিন্দু বিন্দু জল`। প্রধানমন্ত্রী আরও জানান, নিতি আয়োগের আওতায় প্রতিটি রাজ্যকেই তিনি কৃষি পরিকল্পনা নিয়ে এগিয়ে আসার জন্য বলেছেন। আগামী তিন বছরে দেশে ১৪ কোটি মৃত্তিকা স্বাস্থ্য কার্ড প্রদানের পরিকল্পনা নেওয়া হয়েছে। এই উপলক্ষে প্রধানমন্ত্রী পাঞ্জাব, ওডিশা, মেঘালয়, ছত্তিশগড়, মধ্যপ্রদেশ, অসম, তামিলনাড়ু, পশ্চিমবঙ্গ ও গুজরাট সরকারকে কৃষি কর্মন পুরস্কার এবং অরুণাচল প্রদেশ, নাগাল্যান্ড, মহারাষ্ট্র, ঝাড়খন্ড ও কর্ণাটক সরকারকে প্রশংসাসূচক পুরস্কার প্রদান করেন। প্রকল্পের সূচনা অনুষ্ঠানে রাজস্থানের রাজ্যপাল শ্রী কল্যাণ সিং, মুখ্যমন্ত্রী শ্রীমতী বসুন্ধরা রাজে; পাঞ্জাবের মুখ্যমন্ত্রী শ্রী প্রকাশ সিং বাদল ও কেন্দ্রীয় কৃষিমন্ত্রী শ্রী রাধামোহন সিংও উপস্থিত ছিলেন।
প্রধানমন্ত্রী জি-স্যাট-২৯ উপগ্রহবাহী জিএসএলভি মার্ক থ্রি ডি-২ উৎক্ষেপন যানে সফল উৎক্ষেপনে ইসরোর বিজ্ঞানীদের অভিনন্দন জানিয়েছেন

প্রধানমন্ত্রী শ্রী নরেন্দ্র মোদী জি-স্যাট ২৯ উপগ্রহবাহী ভূ সমালয় উপগ্রহ উৎক্ষেপন যান মার্ক থ্রি ডি-২’র সফল সফল উৎক্ষেপনে জন্য ইসরোর বিজ্ঞানীদের অভিনন্দন জানিয়েছেন। এক বার্তায় প্রধানমন্ত্রী বলেছেন, এই সাফল্যের ফলে ভারতীয় উপগ্রহ উৎক্ষেপন যানের মাধ্যমেই সবচেয়ে ভারি উপগ্রহ মহাকাশে উৎক্ষেপনের একটি রেকর্ড তৈরি হল। এই উপগ্রহটি দেশের প্রত্যন্ত এলাকায় যোগাযোগ এবং ইন্টারনেট পরিষেবা দেবে বলে প্রধানমন্ত্রী জানান। /
ভেস্টাসের সভাপতি ও মুখ্য কার্যকরী আধিকারিকের সঙ্গে প্রধানমন্ত্রীর মতবিনিময়

নতুনদিল্লি, ৬ই সেপ্টেম্বর, ২০২০ প্রধানমন্ত্রী শ্রী নরেন্দ্র মোদী বায়ু শক্তি সংক্রান্ত বিভিন্ন বিষয় নিয়ে ভেস্টাসের সভাপতি ও মুখ্য কার্যকরী আধিকারিক মিঃ হেনরিক অ্যান্ডারসনের সঙ্গে মতবিনিময় করেছেন। এক ট্যুইট বার্তায় প্রধানমন্ত্রী বলেছেন, “ ভেস্টাসের সভাপতি ও মুখ্য কার্যকরী সভাপতি মিঃ হেনরিক অ্যান্ডারসনের সঙ্গে বিশদ আলোচনা হল। বায়ু শক্তি সংক্রান্ত বিভিন্ন বিষয় নিয়ে আমরা আলোচনা করেছি। ভবিষ্যতের জন্য স্বচ্ছ পরিবেশ গড়ে তুলতে পূনর্নবীকরণ শক্তি ক্ষেত্রে ভারতের কিছু উদ্যোগের বিষয়ে কথাবার্তা হয়েছে। “
বিগত ৬ মাসে গৃহীত বহু সিদ্ধান্ত ১৩০ কোটি ভারতবাসীর ক্ষমতায়ন ঘটিয়েছেঃ প্রধানমন্ত্রী

প্রধানমন্ত্রী শ্রী নরেন্দ্র মোদী জানিয়েছেন, বিগত ৬ মাসে, গৃহীত বহু সিদ্ধান্ত ১৩০ কোটি ভারতবাসীর জীবনে ক্ষমতায়নের সূচনা করেছে। তিনি বলেন, “সবকা সাথ, সবকা বিকাশ, সবকা বিশ্বাস” মন্ত্রে অনুপ্রাণিত হয়ে, ১৩০ কোটি ভারতীয়ের আশীর্বাদ সঙ্গে নিয়ে, সরকার দেশের উন্নয়নের লক্ষ্যে কাজ করে চলেছে এবং নতুন উদ্দীপনায় ১৩০ কোটি ভারতীয়র জীবনে ক্ষমতায়ন হয়েছে। বিগত ছয়মাসে সরকারের গৃহীত বহু সিদ্ধান্ত উন্নয়নকে এগিয়ে নিয়ে গেছে, সামাজিক ক্ষমতায়নকে ত্বরান্বিত করেছে এবং দেশের ঐক্যকে মজবুত করেছে। প্রধানমন্ত্রী আরো বলেন, “আগামী দিনে আরো কিছু করার উচ্চাশা তৈরি হয়েছে, যার মাধ্যমে আমরা সমৃদ্ধ ও প্রগতিশীল নতুন ভারত গড়তে পারব ।“ ovember….
মধ্যপ্রদেশের সাতনায় সড়ক দুর্ঘটনায় শোক প্রকাশ প্রধানমন্ত্রীর

প্রধানমন্ত্রী শ্রী নরেন্দ্র মোদী মধ্যপ্রদেশের সাতনায় সড়ক দুর্ঘটনায় প্রাণহানিতে শোক প্রকাশ করেছেন। প্রধানমন্ত্রী বলেন, “মধ্যপ্রদেশের সাতনায় হওয়া দুর্ঘটনায় আমি গভীরভাবে মর্মাহত। সঙ্কটের এই মুহূর্তে নিহতদের পরিবার-পরিজনের প্রতি আমার সমবেদনা রইল। এই দুর্ঘটনায় যাঁরা আহত হয়েছেন, আমি তাঁদের দ্রুত আরোগ্য কামনা করি”।
প্রধানমন্ত্রী ভারতীয় চলচ্চিত্রের জাতীয় সংগ্রহালয় উদ্বোধন করলেন

প্রধানমন্ত্রী শ্রী নরেন্দ্র মোদী শনিবার মুম্বাইয়ে এক অনুষ্ঠানে ভারতীয় চলচ্চিত্রের জাতীয় সংগ্রহালয়ের নতুন ভবনের উদ্বোধন করেন। অনুষ্ঠানে মহারাষ্ট্রের রাজ্যপাল শ্রী সি বিদ্যাসাগর রাও, রাজ্যের মুখ্যমন্ত্রী শ্রী দেবেন্দ্র ফড়নবিশ, দুই কেন্দ্রীয় প্রতিমন্ত্রী শ্রী রামদাস আথাওয়ালে ও কর্ণেল রাজ্যবর্ধন রাঠোর সহ বহু বিশিষ্ট ব্যক্তি উপস্থিত ছিলেন। এই উপলক্ষে প্রধানমন্ত্রী তাঁর ভাষণে বলেন, ভারতীয় চলচ্চিত্রের জাতীয় সংগ্রহালয়টি তরুণ প্রজন্মকে ভারতীয় সিনেমা সম্বন্ধে জানতে ও বুঝতে খুব সাহায্য করবে। এই সংগ্রহালয়ে ভারতীয় বিনোদন শিল্পের ইতিহাস সম্বন্ধে বিস্তারিত বিবরণ রয়েছে। চলচ্চিত্র ব্যক্তিত্বদের সুনাম অর্জনের আগে তাঁদের জীবন সংগ্রামের কাহিনীও সংগ্রহালয়ে রয়েছে। চলচ্চিত্র ও সমাজকে একে অপরের প্রতিফলন বলে উল্লেখ করে প্রধানমন্ত্রী বলেন, সমাজে যা ঘটছে সিনেমার মাধ্যমে তা প্রতিফলিত হয়। একই ভাবে, চলচ্চিত্রের চরিত্রগুলি সমাজের প্রতিবিম্ব। চলচ্চিত্রের বর্তমান ধারা প্রসঙ্গে প্রধানমন্ত্রী বলেন, এমন অনেক চলচ্চিত্র রয়েছে, যেখানে সমস্যার পাশাপাশি, সমাধানের কথাও দর্শকদের সামনে তুলে ধরা হচ্ছে। নিঃসন্দেহে এ এক ইতিবাচক দিক। আগে, চলচ্চিত্রে কেবল আনন্দ ও সুখের কথা তুলে ধরা হ’ত। শ্রী মোদী বলেন, ভারত আজ যেসব সমস্যার সম্মুখীন, তার সমাধানসূত্র খুঁজে বের করতেও নিজের প্রতি যথেষ্ট আস্থাশীল। বিশ্ব জুড়ে ভারতীয় সিনেমার প্রভাব ও বিস্তার প্রসঙ্গে প্রধানমন্ত্রী বহু শিল্পীর সঙ্গে তাঁর মতবিনিময়ের কথা উল্লেখ করেন, যাঁরা ভারতীয় ভাষাতেও গান গাইতে পারেন। চলচ্চিত্রের সঙ্গে যুক্ত ব্যক্তিদের শুভেচ্ছা জানিয়ে বলেন, তাঁদের ছবিতে যে সমস্ত চরিত্র ফুটে উঠেছে, তা তরুণ প্রজন্মের কল্পনার সঙ্গে মিশে গেছে। সিনেমায় এ ধরণের চরিত্রগুলির বিশ্ব জুড়ে গ্রহণযোগ্যতার দরুণ তরুণ প্রজন্মের ভারতীয়রা কেবল ব্যাটমান – এরই অনুরাগী নয়, বাহুবলীরও অনুগামী। প্রধানমন্ত্রী বলেন, সফট্‌ পাওয়ার হিসাবে ভারতের গ্রহণযোগ্যতা, ব্র্যান্ড ইন্ডিয়া নামের প্রতি সুবিচার ও বিশ্বাসযোগ্যতা বাড়াতে ভারতীয় চলচ্চিত্রের বড় ভূমিকা রয়েছে। এখন সিনেমার মাধ্যমে অনাময়, মহিলা ক্ষমতায়ন, ক্রীড়া প্রভৃতির মতো গুরুত্বপূর্ণ সামাজিক বিষয়গুলির বার্তা সাধারণ মানুষের কাছে পৌঁছে যাচ্ছে। দেশ গঠনের পাশাপাশি, ‘এক ভারত, শ্রেষ্ঠ ভারত’ – এর উপলব্ধিকে আরও মজবুত করতে সিনেমা গুরুত্বপূর্ণ ভূমিকা পালন করে। দেশে পর্যটনের বিকাশেও অবদান যোগানোর বিপুল সম্ভাবনা চলচ্চিত্রে রয়েছে বলে তিনি অভিমত প্রকাশ করেন। দেশের বিভিন্ন অংশে চলচ্চিত্রের দৃশ্যায়নের জন্য একক অনুমোদন জানালা ব্যবস্থা গড়ে তোলা হচ্ছে, যাতে চলচ্চিত্র নির্মাণ ও প্রযোজনা আরও সহজ হয়ে ওঠে। ফিল্ম পাইরেসির সমস্যা দূরীকরণে ১৯৫২-র সিনেমাটোগ্রাফ আইন সংশোধনের কাজ চলছে বলেও শ্রী মোদী জানান। প্রধানমন্ত্রী আরও বলেন, অ্যানিমেশন, ভিজ্যুয়াল এফেক্টস্‌, গামিং ও কমিক্স ক্ষেত্রের জন্য জাতীয় স্তরের এক উৎকর্ষ কেন্দ্র গড়ে তোলার লক্ষ্যে কাজ করছে। জনসংযোগ ও বিনোদন ক্ষেত্রের জন্য একটি স্বতন্ত্র বিশ্ববিদ্যালয় স্থাপনের প্রয়োজনীয়তার ওপর গুরুত্ব দিয়ে শ্রী মোদী এই ধরণের প্রতিষ্ঠান স্থাপনে চলচ্চিত্র ব্যক্তিত্বদের গুরুত্বপূর্ণ পরামর্শ ও মতামত আহ্বান করেন। ভারতীয় চলচ্চিত্রের বাজার বাড়াতে দাভোস শীর্ষ সম্মেলনের মতো বিশ্ব চলচ্চিত্র শীর্ষ সম্মেলন আয়োজনের প্রস্তাব দেন শ্রী মোদী।
ইন্দো – প্যাসিফিক ইকোনমিক ফ্রেমওয়ার্কের সূচনায় প্রধানমন্ত্রী শ্রী নরেন্দ্র মোদীর ভাষণ

নতুন দিল্লি, ২৩শে মে, ২০২২ রাষ্ট্রপতি বাইডেন ও প্রধানমন্ত্রী কিশিদা, ভার্চুয়াল মাধ্যমে যুক্ত আমাদের সকল নেতৃবৃন্দ, সুধীবৃন্দ, আজ এই গুরুত্বপূর্ণ অনুষ্ঠানে আপনাদের সকলের মধ্যে থাকতে পেরে আমি আনন্দিত। ইন্দো – প্যাসিফিক ইকোনমিক ফ্রেমওয়ার্ক হল সেই ব্যবস্থাপনা, যার মধ্য দিয়ে এই অঞ্চল পৃথিবীর অর্থনৈতিক প্রবৃদ্ধির চালিকাশক্তি হয়ে উঠবে। এই গুরুত্বপূর্ণ উদ্যোগটি বাস্তবায়নের জন্য আমি রাষ্ট্রপতি বাইডেনকে ধন্যবাদ জানাই। উৎপাদন, অর্থনৈতিক কর্মকান্ড, আন্তর্জাতিক ব্যবসা বাণিজ্য ও বিনিয়োগের কেন্দ্র বিন্দুতে রয়েছে ভারত – প্রশান্ত মহাসাগরীয় অঞ্চল। শতাব্দীর পর শতাব্দী ধরে এই অঞ্চলের ব্যবসা বাণিজ্যের কেন্দ্রে রয়েছে ভারত – ইতিহাস তার সাক্ষী। এই প্রসঙ্গে একটি কথা উল্লেখ করলে অত্যুক্তি হবে না, সেটি হল বিশ্বের প্রাচীনতম বাণিজ্যিক বন্দরটি ভারতে আমার নিজের রাজ্য গুজরাটের লোথালে ছিল। এই অঞ্চলের অর্থনৈতিক বিভিন্ন সমস্যার সমাধানে আমরা যাতে অভিন্ন ও সৃজনশীল কিছু উদ্যোগ নিতে পারি, সেটি নিশ্চিত করা অত্যন্ত গুরুত্বপূর্ণ। সুধীবৃন্দ, সমন্বিত ও সুবিধাজনক ইন্দো – প্যাসিফিক ইকোনমিক ফ্রেমওয়ার্ক গড়ে তুলতে আপনাদের সকলের সঙ্গে ভারত একযোগে কাজ করবে। আমি বিশ্বাস করি, একটি বিশ্বস্ত সরবরাহ শৃঙ্খলের তিনটি প্রধান স্তম্ভ থাকা প্রয়োজন – আস্থা, স্বচ্ছতা ও সময় মেনে কাজ করা, অর্থাৎ ট্রাস্ট, ট্রান্সপারেন্সি ও টাইমলিনেস। আমি আশাবাদী যে এই ফ্রেমওয়ার্ক সংশ্লিষ্ট তিনটি স্তম্ভকে শক্তিশালী করে তুলতে সাহায্য করবে। এর মাধ্যমে ভারত – প্রশান্ত মহাসাগরীয় অঞ্চলে উন্নয়ন, শান্তি ও সমৃদ্ধি বজায় থাকবে। অনেক অনেক ধন্যবাদ।
প্রধানমন্ত্রী কাবুলের কাছে সন্তাসবাদী হামলার নিন্দা করলেন

প্রধানমন্ত্রী শ্রী নরেন্দ্র মোদী কাবুলের কাছে সন্ত্রাসবাদী হামলার নিন্দা করে এই ঘটনায় ক্ষোভ প্রকাশ করেছেন। প্রধানমন্ত্রী বলেছেন, “জঙ্গী হামলার খবর পেয়ে আমি ক্ষুব্ধ। এই মননশূন্য হিংসাকে নিন্দা করি। শোক সন্তপ্ত পরিবারগুলির এবং আহতদের সঙ্গেই রয়েছে আমার ব্যথাহত মন আর প্রার্থনা”।
রাজ্য প্রতিষ্ঠা দিবস উপলক্ষে মধ্যপ্রদেশের জনগণকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী রাজ্য প্রতিষ্ঠা দিবস উপলক্ষে মধ্যপ্রদেশের জনগণকে শুভেচ্ছা জানিয়েছেন। এক বার্তায় প্রধানমন্ত্রী বলেছেন, “বিকাশ ও সমৃদ্ধির পথে অবিরাম এগিয়ে চলা মধ্যপ্রদেশের প্রতিষ্ঠা দিবসের শুভক্ষণে রাজ্যবাসীকে আমার আন্তরিক শুভেচ্ছা জানাই।”
ভিডিওকনফারেন্সিং-এর মাধ্যমে রিলায়েন্স ফাউন্ডেশন যুব ক্রীড়ার উদ্বোধন সম্পর্কেপ্রধানমন্ত্রী শ্রী নরেন্দ্র মোদীর ভাষণ

আপনাদের সবাইকে আমার অনেক শুভেচ্ছা। খেলাধূলাপ্রত্যেক সাধারণ মানুষের জীবনের অঙ্গ হওয়া উচিৎ, খেলাকে জীবনের অঙ্গ না বানালেজীবন পূর্ণ বিকশিত হয় না। অনেকে ভাবেন, কেবল শারীরিক স্বাস্থ্যের জন্যই খেলাজরুরি। এটি অত্যন্ত সীমাবদ্ধ ধারণা। ব্যক্তিত্বের সম্পূর্ণ বিকাশের জন্য, সার্বিকউন্নয়নের খাতিরে খেলাধূলাকে জীবনের অঙ্গ করে নেওয়া অত্যন্ত আবশ্যক। খেলাধূলারমাধ্যমে সমাজ-জীবনও বিকশিত হয়, রাষ্ট্রজীবনও বিকশিত হয়। ভারতের মতো দেশে যেখানে প্রায় ১০০টি ভাষা আর১৭০০টি কথ্যভাষা রয়েছে, নানারকম পরিধান, নানা রকম খাদ্যাভাস রয়েছে, এহেন দেশের একপ্রান্ত থেকে অন্যপ্রান্তের জেলাভিত্তিক ক্রীড়া প্রতিযোগিতা হলে, বারো মাস ধরেক্রীড়া প্রতিযোগিতা চালু থাকলে এই প্রতিযোগিতা শুধু খেলার পরিধিতে সীমাবদ্ধ নাথেকে জাতীয় ঐক্য ও সংহতির একটি বড় আধার হয়ে উঠতে পারে। আর সেজন্যই ভারতে খেলাধূলাব্যক্তিত্ব বিকাশের পাশাপাশি, সমাজের মধ্যে একটি অনুঘটক হয়ে উঠতে পারে, খেলা থেকেইশিশু-কিশোরদের মনে খেলোয়াড়-সুলভ মনোভাব গড়ে ওঠে, ঔদার্য বাড়ে, অন্যকে স্বীকার করেনেওয়ার সামর্থ্য গড়ে ওঠে। খেলায় জয়লাভ যত আনন্দ দেয়, তার থেকেও বেশিপরাজয়কে মেনে নেবার শক্তি খেলা থেকে আসে। জীবনের খেলায় আছাড় খেয়ে, গড়িয়ে পড়ে আবারগা ঝেড়ে উঠে দাঁড়ানোর শক্তি যোগায়। আর কখনও জীবনের অন্যান্য পরিস্থিতিতে হারস্বীকার করে না। যে খেলোয়াড় শুধুই শারীরিক ক্রীড়ায় মগ্ন, তাঁর কথা আমি বলছি না।যিনি শরীর এবং মন দিয়ে খেলার সঙ্গে যুক্ত, তাঁরই এই প্রাপ্তি হয় আর সেজন্যইখেলাধূলা প্রত্যেকের জীবনে এবং জাতীয় জীবনেও অত্যন্ত গুরুত্বপূর্ণ। আপনারা আজ ফুটবল প্রতিযোগিতার আয়োজন করছেন,দেশের নবীন প্রজন্মের সঙ্গে যুক্ত হয়ে খেলাধূলার গুরুত্বকে তুলে ধরার জন্য আমিরিলায়েন্স স্পোর্টস ফাউন্ডেশন’কে কৃতজ্ঞতা জানাই। প্রতিভা অন্বেষণই সবচাইতে বড়কাজ। যতক্ষণ পর্যন্ত আমাদের ছোট বন্ধুরা ব্যাপক স্তরে খেলার সুযোগ না পাবে, ততক্ষণতাদের প্রতিভা সম্পর্কে ভালোভাবে জানা যায় না। আজ খেলার সাথে গ্ল্যামারও যুক্তহয়েছে। সেজন্য কখনও কখনও পরিবারের সদস্যরাও ছেলেমেয়েদের খেলোয়াড় বানাতে চান।কিন্তু ভোর চারটের উঠে পরিশ্রম করার কথা উঠলে একটু পিছিয়ে পড়েন। আসলে গ্ল্যামার, কৃতিরমর্যাদা কোনওটাই কঠোর পরিশ্রম ছাড়া সম্ভব নয়। আমার দৃঢ় বিশ্বাস, রিলায়েন্স ফাউন্ডেশন নিয়মিতখেলাধূলায় উৎসাহ প্রদানের খাতিরে তৃণমূল স্তরেও নানা প্রতিযোগিতার আয়োজন করেপ্রতিভা অন্বেষণ করবে, যত প্রতিভা আবিষ্কৃত হবে দেশের পক্ষে ততই ভালো। রিলায়েন্সফাউন্ডেশনকে, নীতা বোনকে আমার অনেক অনেক শুভেচ্ছা। সকল ছাত্রছাত্রী, সমস্ত ছোট ছোটবন্ধুদের বলবো, ক্রীড়া জীবনের পরাজয়কে সবসময়েই ভবিষ্যতে জেতার সুযোগ বলে মনে করবে,পরাজয় থেকে কখনও দুঃখ পেও না। পরাজয় অনেক কিছু শেখায়। যে খেলা না সে জেতেও নাহারেও না। জয় এবং পরাজয় উভয়কেই জ হাসিমুখে বরণ করে নিতে পারে, সেই আসল খেলোয়াড়। নাখেললে তোমরা খেলার আনন্দ কিভাবে পারে? জয়-পরাজয় উভয় ক্ষেত্রেই খেলার আনন্দ পেলেব্যক্তিত্ব বিকশিত হয়। যেমন পদ্মফুল ফোটে, যেমন বীজ অঙ্কুরিত হয়, তেমনই খেলারমাধ্যমে জীবন প্রস্ফুটিত হয়। খেলা প্রস্ফুটনের সবচাইতে বড় ওষুধ, সবচেয়ে বড় সুযোগ,সবচেয়ে বড় প্রতিস্পর্ধাও বটে। আর সেজন্যই আমি আজ ক্রীড়া জগতের সঙ্গে যুক্ত সকলশিশু, কিশোর-কিশোরীদের শুভেচ্ছা জানি।
সচিবদের সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদি বৃহস্পতিবার ভারত সরকারের সচিবদের সঙ্গে ৭০ মিনিটের বেশি সময় ধরে আলাপ-আলোচনা ও মত-বিনিময় করেন। সচিবদের বিগত দেড় বছরের কাজের প্রশংসা করে প্রধানমন্ত্রী বলেন, প্রশাসনের বিভিন্নক্ষেত্রে সচিবদের ব্যাপক বিশেষজ্ঞতা রয়েছে।এই বিশেষজ্ঞতাকে কেবলমাত্র ইতিবাচক পরিবর্তনের জন্যই নয়, বরং তা নতুন নতুন কাজে প্রয়োগ করতে হবে। সুষ্ঠু প্রশাসন, কর্মসংস্থান সৃষ্টি, শিক্ষা এবং স্বাস্থ্য, কৃষক-কেন্দ্রিক উদ্যোগ, উদ্ভাবনমূলক বাজেট, দ্রুত ও অন্তভূর্ক্তিকৃত বিকাশ, স্বচ্ছ ভারত এবং গঙ্গা পুনরুজ্জীবন এবং শক্তিক্ষেত্রে নৈপুন্য অর্জনের বিষয়ে রূপান্তরমূলক পরিবর্তনের জন্য ভাবনা-চিন্তা করতে প্রধানমন্ত্রী সচিবদের উৎসাহ দেন এবং এগুলির প্রতিটি ক্ষেত্রে জনগণের জীবন-মানের বিকাশে পদক্ষেপ গ্রহণ করার উপর প্রধানমন্ত্রী গুরুত্বারোপ করেন।প্রশাসনে জনগণের অংশগ্রহণ এবং সাধারণ মানুষের ক্ষমতায়নের উপরও প্রধানমন্ত্রী জোর দিয়েছেন। সচিবরা আগামী দুসপ্তাহ ধরে নিজেদের মধ্যে সাব-গ্রুপ তৈরি করে আলাপ-আলোচনা করবেন।এরপর আলোচনা থেকে গৃহীত চিন্তা-ভাবনা ও পরামর্শ সচিবরা প্রধানমন্ত্রীর কাছে পেশ করবেন। সচিবদের সাথে প্রধানমন্ত্রীর এই আলোচনায় উপস্থিত ছিলেন কেন্দ্রীয় মন্ত্রী শ্রী অরুন জেটলি, শ্রী রাজনাথ সিং, শ্রীমতি সুষমা স্বরাজ এবং শ্রী নীতিন গড়কড়ি।এছাড়া ক্যবিনেট সচিবালয়ের বরিষ্ঠ আধিকারিক এবং পিএমও এই আলোচনায় উপস্থিত ছিল।
লোকমান্য বাল গঙ্গাধর তিলক ও চন্দ্রশেখর আজাদের জন্মদিনে প্রধানমন্ত্রীর শ্রদ্ধা নিবেদন

প্রধানমন্ত্রী শ্রী নরেন্দ্র মোদী লোকমান্য বাল গঙ্গাধর তিলক ও চন্দ্রশেখর আজাদের জন্মদিনে তাঁদের প্রতি শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন, “ভারতমাতার দুই বীর সন্তান, লোকমান্য বাল গঙ্গাধর তিলক ও চন্দ্রশেখর আজাদকে তাঁদের জন্মদিনে শত কোটি প্রণাম জানাই।
আয়ারল্যান্ডের প্রধানমন্ত্রীর সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ আয়ারল্যান্ডের প্রধানমন্ত্রী মি লিও ভারাদকরের সঙ্গে কথা বলেন। কোভিড-১৯ মহামারী এবং এর প্রতিরোধে এই দুটি দেশ কি কি ব্যবস্থা নিচ্ছে সে নিয়ে তাঁদের মধ্যে আলোচনা হয়। আয়ারল্যান্ডের প্রধানমন্ত্রী এই সংক্রমণের মোকাবিলায় সেদেশে ভারতীয় বংশোদ্ভূত চিকিৎসক ও নার্সদের ভূমিকার প্রশংসা করেন। শ্রী মোদী আয়ারল্যান্ডে বসবাসকারী ভারতীয় নাগরিকদের প্রতি সেদেশের সরকার যে সাহায্যর হাত বাড়িয়ে দিয়েছেন, সেই বিষয়ে সন্তোষ প্রকাশ করেন। ভারতে আয়ারল্যান্ডের যেসব নাগরিক রয়েছেন, তাঁদের জন্য সব রকমের সাহায্যের আশ্বাস প্রধানমন্ত্রী দিয়েছেন। বিশ্বজুড়ে এই মহামারীর মোকাবিলায় ভারত ও আয়ারল্যান্ড ওষুধ এবং চিকিৎসা ক্ষেত্রে তাদের সাধ্যমত ভূমিকা নেবার বিষয়ে উভয় নেতা সহমত পোষণ করেন। কোভিড-১৯ পরবর্তী সময়ে আয়ারল্যান্ড ও ইউরোপীয় ইউনিয়নের সঙ্গে সম্পর্ক মজবুত করার বিষয়ে তাঁরা আলোচনা করেন। সঙ্কটের এই সময়ে দুই নেতা পরস্পরের মধ্যে যোগাযোগ রেখে চলার সিদ্ধান্তও নেন।
প্রধানমন্ত্রীর দপ্তরের আধিকারিক ও কর্মীদের সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী আজ নতুন দিল্লির সাউথ ব্লকে প্রধানমন্ত্রীর দপ্তরের আধিকারিক ও কর্মীদের সঙ্গে সাক্ষাৎ করেন। প্রধানমন্ত্রীর মুখ্য সচিব শ্রী পি কে মিশ্র-সহ দপ্তরের উচ্চপদস্হ আধিকারিকরা এবং জাতীয় নিরাপত্তা উপদেষ্টা শ্রী অজিত দোভাল, প্রধানমন্ত্রীর অতিরিক্ত মুখ্য সচিব শ্রী পি কে মিশ্র এবং সচিব শ্রী ভাস্কর খুলবে সদ্য সমাপ্ত সাধারণ নির্বাচনে বিপুল জয়লাভের জন্য প্রধানমন্ত্রী শ্রী নরেন্দ্র মোদীকে সংবর্ধনা জানান। বিগত পাঁচ বছরে প্রধানমন্ত্রীর দপ্তরের আধিকারিক ও কর্মীদের প্রচেষ্টা ও আন্তরিকতার প্রশংসা করে শ্রী মোদী ভারতবাসীর আশা-আকাঙ্খা পূরণে আরো গুরুত্বপূর্ণ ভূমিকা পালনের জন্য কঠোর পরিশ্রম করার জন্য প্রত্যেককে নিজেদের উৎসর্গ করার আহ্বান জানান। শ্রী মোদী বলেন, সরকারের কাছ থেকে সাধারণ মানুষের বিপুল প্রত্যাশা রয়েছে। সাধারণ মানুষের এই প্রত্যাশা ও আশা-আকাঙ্খা টিম পিএমও-কে আরো বেশি করে কাজ করতে উৎসাহ যোগাবে। টিম পিএমও-র প্রত্যেক সদস্যের অবদান স্বীকার করে নিয়ে প্রধানমন্ত্রী বলেন বিগত পাঁচ বছরে সকলের অনেক অভিজ্ঞতা সঞ্চয় হয়েছে। শ্রী মোদী প্রধানমন্ত্রীর দপ্তরের আধিকারিকদের পরিবারের সদস্যদেরও শুভেচ্ছা ও মঙ্গল কামনা করেন। /…
সোনা জেতায় হিমা দাসকে অভিনন্দন জানালেন প্রধানমন্ত্রী

অনূর্দ্ধ ২০ বিশ্ব অ্যাথলেটিক্স চ্যাম্পিয়নশিপে অসমের হিমা দাস সোনা জেতায় অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, অনূর্দ্ধ ২০ বিশ্ব অ্যাথলেটিক্স চ্যাম্পিয়নশিপে ৪০০ মিটারে ঐতিহাসিক সোনা জেতায় ভারত অ্যাথলিট হিমা দাসকে নিয়ে গর্বিত এবং আনন্দিত। তাঁকে অভিনন্দন। এই জয় আগামী বছরগুলিতে নবীন অ্যাথলিটদের যথার্থই উদ্বুদ্ধ করবে। /